《立春日晓望三素云》
唐代·李应

玄鸟初来日，灵仙望里分。冰容朝上界，玉辇拥朝云。

碧落流轻艳，红霓间彩文。带烟时缥缈，向斗更氤氲。

仿佛随风驭，迢遥出晓雰。兹辰三见后，希得从元君。

作者简介：唐赵郡人。德宗贞元十一年登进士第。宪宗元和间，累官户部员外郎。十一年，自户部郎中授湖州刺史。十四年后，改苏州刺史。能诗。